Direktiva Komisije2000/48/ES

z dne 25. julija 2000

o spremembi prilog k Direktivi Sveta 86/362/EGS in 90/642/EGS o določanju mejnih vrednosti ostankov pesticidov v in na žitih in nekaterih živilih rastlinskega izvora, vključno s sadjem in zelenjavo

(Besedilo velja za EGP)

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2000/42/EGS [2], in zlasti člena 10(4)(a) te direktive,

ob upoštevanju Direktive Sveta 90/642/EGS z dne 27. novembra 1990 o določanju mejnih vrednosti ostankov pesticidov v in na nekaterih živilih rastlinskega izvora, vključno s sadjem in zelenjavo [3], kakor je bila nazadnje spremenjena z Direktivo Komisije 2000/42/ES, in zlasti člena 7 te direktive,

ob upoštevanju Direktive Sveta 91/414/EGS z dne 15. julija 1991 o dajanju sredstev za varstvo rastlin na trg [4], kakor je bila nazadnje spremenjena z Direktivo Komisije 2000/10/ES [5], in zlasti člena 4(1)(f) te direktive,

Ob upoštevanju naslednjega:

(1) Nova aktivna snov azoksistrobin je bila z Direktivo Komisije 98/47/ES [6] vključena v Prilogo I k Direktivi 91/414/EGS za uporabo samo kot fungicid brez podrobno obrazloženih pogojev, ki vplivajo na pridelek, tretiran z sredstvi za varstvo rastlin, ki vsebujejo azoksistrobin.

(2) Najvišje dovoljene ravni za ostanke azoksistrobina v in na vseh živilih, ki jih zajemata Direktivi 86/362/EGS in 90/642/EGS, so bile določene z Direktivo Komisije 1999/71/ES [7].

(3) Pri določanju navedenih mejnih vrednosti ostankov azoksistrobina je bilo določeno, da je navedene dovoljene mejne vrednosti treba pregledovati in jih ob upoštevanju novih informacij in podatkov spreminjati. Po Direktivi 1999/71/ES, bi države članice morale vsaka zase določiti začasne mejne vrednosti ostankov za druga žita ter sadje in zelenjavo kot del dovoljenja za sredstva za varstvo rastlin, ki vsebujejo azoksistrobin in o tem uradno obvestiti Komisijo, kot zahteva člen 4(1)(f) Direktive 91/414/EGS. Da bi olajšali to možnost, so nekatere mejne vrednosti v Direktivi 1999/71/ES določene na začasni osnovi, kar državam članicam omogoča izdajanje nadaljnjih dovoljenj za nove uporabe in ustrezno uradno obveščanje Komisije po postopku, opisanem v navedenem členu. Ta člen določa, da kadar v Skupnosti obstaja začasna mejna vrednost ostanka in kadar bi nova dovoljena uporaba imela za posledico višje mejne vrednosti, država članica, ki izda dovoljenje, za sebe opredeli začasno mejno vrednost ostanka skladno s členom 4(1)(f) Direktive 91(414/EGS, preden dovoljenje izda.

(4) Za zagotovitev primerne zaščite porabnikov pred izpostavljenostjo ostankom v ali na živilih, za katere so bila dovoljenja izdana, je bilo pri sprejemu Direktive 1999/71/ES ocenjeno za preudarno, da se določijo začasne mejne vrednosti ostankov na spodnji dovoljeni ravni analiznega določanja za take proizvode. Določitev začasnih mejnih vrednosti ostankov na ravni Skupnosti ne vpliva na odobritev začasnih dovoljenj, ki jih države članice izdajo za uporabo azoksistrobina na proizvodih iz člena 4(1)(f) Direktive 91/414/EGS.

(5) Pri izdaji dovoljenja za sredstvo za varstvo rastlin morajo države članice uporabljati enotna načela, določena v prilogi VI k Direktivi 91/414/EGS za vrednotenje predvsem dokumentacije, ki ustreza zahtevam Priloge II k Direktivi 91/414/EGS, ki jo vlagatelj predloži v odobritev. Priloga III, del A, oddelek 8 Direktive 91/414/EGS od vlagateljev zahteva, da predložijo določene informacije vključno s predlogi mejnih vrednosti ostankov skupaj s popolno utemeljitvijo in ocenami o možni in dejanski izpostavljenosti preko prehrane ali drugih sredstev. Del B, oddelek 2.4.2 in del C, oddelek 2.5 Priloge IV k Direktivi 91/414/EGS določata, da države članice ovrednotijo predložene informacije glede vpliva ostankov na zdravje človeka ali živali ali vpliva na okolje in odločajo o dovoljenjih, kar zagotavlja, da so ostanki, ki se pojavljajo, najmanjše količine sredstva za varstvo rastlin, ki je potreben za doseganje primernega nadzora, ustreznega dobri kmetijski praksi, ki s uporablja na tak način, da so ostanki ob žetvi, zakolu ali po skladiščenju, kakor je primerno, zmanjšani na najmanjšo količino.

(6) Predloženi so bili novi podatki za uporabo azoksistrobina na rižu, bananah, paradižniku in bučah z užitno in neužitno lupino. Navedeni novi podatki so bili ovrednoteni in ocenjuje se za primerno, da se ponovno pregledajo začasne mejne vrednosti, določene za navedena živila iz Direktive 1999/71/ES.

(7) Ob vključevanju v Prilogo I k Direktivi 91/414/EGS je bilo 22. aprila 1998 zaključeno tehnično in znanstveno ovrednotenje azoksistrobina v obliki preglednega poročila o azoksistrobinu. V navedenem preglednem poročilu je dovoljen dnevni vnos (ADI) za azoksistrobin 0,1 mg/kg tm/dan. Doživljenjska izpostavljenost potrošnikov živil, tretiranih z azoksistrobinom je bila ocenjena in vrednotena v skladu s postopki in prakso, ki se uporablja v Evropski skupnosti, ob upoštevanju smernic, ki jih je objavila Svetovna zdravstvena organizacija [8] in izračunano je bilo, da mejne vrednosti ostankov, določene v tej direktivi ne dajejo povoda za preseganje dovoljenega dnevnega vnosa.

(8) Med vrednotenjem in razpravo pred vključitvijo azoksistrobina v Prilogo I k Direktivi 91/414/EGS akutni toksični učinki, ki bi zahtevali določitev akutnega referenčnega odmerka niso bili omenjeni.

(9) Preko Svetovne trgovinske organizacije so bila s trgovinskimi partnerji Skupnosti opravljena posvetovanja o mejnih vrednostih, določenih v tej direktivi, in njihove pripombe na navedene mejne vrednosti so se upoštevale. Na podlagi predložitve sprejemljivih podatkov bo Komisija preučila možnost določitve odstopanja mejnih vrednosti ostankov pri uvozu za posebne kombinacije pesticidov/pridelkov.

(10) Upoštevani so bili nasveti in priporočila Znanstvenega odbora za rastline, zlasti kar zadeva zaščito potrošnikov živil, tretiranih s pesticidi.

(11) ker so ukrepi, predpisani v tej direktivi, v skladu z mnenjem Stalnega odbora za zdravje rastlin —

SPREJELA NASLEDNJO DIREKTIVO:

Člen 1

Delu A Priloge II k Direktivi 86/362/EGS se doda naslednje:

"Ostanek pesticida | Mejna vrednost v mg/kg |

| |

Azoksistrobin | 5 | Riž" |

Člen 2

Mejne vrednosti ostankov iz Priloge k tej Direktivi nadomestijo mejne vrednosti iz seznama za azoksistrobin v Prilogi II k Direktivi 90/642/EGS.

Člen 3

1. Direktiva začne veljati dvajseti dan po objavi v Uradnem listu Evropskih skupnosti.

2. Države članice uveljavijo zakone in druge predpise, potrebne za uskladitev s to direktivo najkasneje do 31. marca 2001. O tem takoj obvestijo Komisijo.

3. Predpise uporabljajo od 1. aprila 2001 dalje.

4. Države članice se v sprejetih predpisih sklicujejo na to direktivo, ali pa sklic nanjo navedejo ob njihovi uradni objavi. Način sklicevanja določijo države članice.

Člen 4

Ta direktiva je naslovljena na države članice.

V Bruslju, 25. julija 2000

Član Komisije

David Byrne

Za Komisijo

[1] UL L 221, 7.8.1986, str. 37.

[2] UL L 290, 29.10.1998, str. 25.

[3] UL L 350, 14.12.1990, str. 71.

[4] UL L 230, 19.8.1991, str. 1.

[5] UL L 57, 2.3.2000, str. 28.

[6] UL L 191, 7.7.1998, str. 50.

[7] UL L 194, 27.7.1999, str. 36.

[8] Guidelines for predicting dietary intake of pesticide residues (ponovno pregledane), Smernice za napovedovanje zaužitja ostankov pesticidov s prehrano, ki jih je pripravila GEMS/Živilski program v sodelovanju s Codex Committee on Pesticide Residues, ki jih je objavila Svetovna zdravstvena organizacija 1997 (WHO/FSF/FOS/97.7).

--------------------------------------------------

PRILOGA

Skupine in primeri posameznih živil, za katere se uporabljajo mejne vrednosti ostankov (maximum residue level_MRL) | Ostanki pesticidov in mejna vrednost ostankov (mg/kg) |

1.Sadeži, sveži, sušeni ali nekuhani, konzervirani z zamrzovanjem, ki ne vsebujejo dodanega sladkorja; oreščki

(i)AGRUMI | 0,051 |

Grenivka | |

Limone | |

Limete | |

Mandarine (vključno s klementinami in drugimi hibridi) | |

Pomaranče | |

Pomelo | |

Drugo | |

(ii)OREŠČKI (v lupinah ali brez) | 0,1 |

Mandlji | |

Brazilski orešček | |

Indijski orešček | |

Sladki kostanj | |

Kokosov oreh | |

Lešniki/leska | |

Makadamija | |

Ameriški oreh | |

Pinjole | |

Pistacije | |

Orehi | |

Drugo | |

(iii)PEČKATO SADJE | 0,05 |

Jabolka | |

Hruške | |

Kutine | |

Drugo | |

(iv)KOŠČIČASTO SADJE | 0,05 |

Marelice | |

Češnje | |

Breskve (vključno z nektarinami in podobnimi hibridi) | |

Slive | |

Drugo | |

(v)GROZDIČJE IN DROBNI SADEŽI

(a)Namizno grozdje in grozdje (za vino) | 2 |

Namizno grozdje | |

Grozdje (za vino) | |

(b)Jagode (vse razen gozdnih) | 0,05 |

(c)Jagodičje (vse razen gozdnega) | 0,05 |

Evropska gozdna robida | |

Ostrožnica | |

Loganove robide | |

Evropska rdeča malina | |

Drugo | |

(d)Drugi drobni sadeži in grozdičje (vsi razen gozdnih) | 0,05 |

Borovnice | |

Brusnice/mahovnice | |

Ribez (rdeč, črn in bel) | |

Kosmulja | |

Drugo | |

(e)Gozdno jagodičje in gozdni sadeži | 0,05 |

(vi)MEŠANO

Avokado | |

Banane | 2 |

Dateljni | |

Fige | |

Kivi | |

Kumkavt | |

Liči | |

Mango | |

Olive | |

Pasionka | |

Ananas | |

Granatna jabolka | |

Drugo | 0,05 |

2.Zelenjava, sveža ali nekuhana, zamrznjena ali sušena

(i)KORENOVKE IN GOMOLJNICE | 0,05 |

Rdeča pesa | |

Korenje | |

Gomoljna zelena | |

Hren | |

Laška repa/topinambur | |

Pastinak/rebrinec | |

Peteršiljev koren | |

Redkvica | |

Travniška kozja brada | |

Sladki krompir | |

Švedska repa | |

Vrtna repa | |

Jam | |

Drugo | |

(ii)ČEBULNICE | 0,05 |

Česen | |

Čebula | |

Šalotka | |

Spomladanska čebula | |

Drugo | |

(iii)PLODOVKE

(a)Razhudnikovke

Paradižnik | 2 |

Paprika | |

Jajčevec | |

Drugo | 0,05 |

(b)Bučnice - užitna lupina | 1 |

Kumare | |

Karibska kumara | |

Bučke | |

Drugo | |

(c)Bučnice -neužitna lupina | 0,5 |

Melone | |

Buče (velikanke) | |

Lubenice | |

Drugo | |

(d)Sladka koruza | 0,05 |

(iv)KAPUSNICE | 0,05 |

(a)Cvetnekapusnice

Brokoli | |

Cvetača | |

Drugo | |

(b)Glavnate kapusnice

Brstični ohrovt | |

Glavnato zelje | |

Drugo | |

(c)Listne kapusnice

Kitajski kapus | |

Kodrolistni ohrovt | |

Drugo | |

(d)Kolerabice | |

(v)LISTNA ZELENJAVA IN SVEŽA ZELIŠČA | 0,05 |

(a)Vrtna solata in podobno

Kreša | |

Motovilec | |

Vrtna solata | |

Širokolistna endivija | |

Drugo | |

(b)Špinača in podobno

Špinača | |

Blitva | |

Drugo | |

(c)Vodna kreša | |

(d)Vitlof | |

(e)Zelišča

Prava krebuljica | |

Drobnjak | |

Peteršilj | |

Listnata zelena | |

Drugo | |

(vi)STROČNICE (sveže) | 0,05 |

Fižol (s strokom) | |

Fižol (brez stroka) | |

Grah (s strokom) | |

Grah (brez stroka) | |

Drugo | |

(vii)STEBELNE VRTNINE (sveže) | 0,05 |

Beluši | |

Artičoka | |

Stebelna zelena | |

Janež | |

Okrogle artičoke | |

Por | |

Rabarbara | |

Drugo | |

(viii)GOBE | 0,05 |

(a)Gojene gobe | |

(b)Gozdne gobe | |

3.Zrna stročnic | 0,05 |

Fižol | |

Leča | |

Grah | |

Drugo | |

4.Oljna semena | 0,05 |

Laneno seme | |

Kikiriki | |

Makovo seme | |

Sezamovo seme | |

Sončnično seme | |

Repično seme | |

Soja | |

Gorčično seme | |

Bombaževčevo seme | |

Drugo | |

5.Krompir | 0,05 |

Zgodnji krompir | |

Skladiščen krompir | |

6.Čaj (sušeni listi in peclji, fermentirani ali drugače, iz listov Camellia sinensis | 0,1 |

7.Hmelj (sušeni), vključno z hmeljevimi plodovi in nekoncentrirani prah | 0,1 |

--------------------------------------------------